Title: Tak(Monteringsanvisning).pdf
Legg så den vedlagt sløyfa i bunnen av den gamle eternitt profilen og fest den med selvborende skrue 4,8 x 60 mm. Fest sløyfa i hver underliggende lekt, er C/C på disse lektene kun 500 mm kan du feste sløyfa i annen hver lekt. Legg sløyfene med en C/C avstand som er tilpasset de lokale belastninger (snø etc.).Forsterk så randsonen langs gavl med en ekstra sløyfe mellom de som du har lagt ned. Randsonen takfot forsterker du med en sløyfebit på 150 mm i mellom de sløyfene du har montert.Dersom du også skal montere ny takrenne benytter du rennekroksplate. Disse monteres ovenpå sløyfer og sløyfebiter. Festes med 2 stk. 4,8 x 20 mm selv- borende skrue montert diagonalt. Takrenne er omhandlet spesielt i kapittel 8.Monter så systemets lekt ovenpå sløyfene med 2 stk skruer 4,8 x 20 mm diagonalt festet på øvre og nedre lekteflens. Lektene monteres med 100 mm overlapp hvis skjøtene kommer over sløyfene. Hvis ikke økes dette til 200 mm og skrus sammen med 4 stk 4,8 x 20 mm selvborende skrue i flensene.